pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 23 มิถุนายน 2563
วันอังคารที่ 23 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 23 มิถุนายน 2563
วันนี้ (23 มิถุนายน 2563) ที่ศูนย์ปฏิบัติการฉุกเฉินด้านการแพทย์และสาธารณสุข กระทรวงสาธารณสุข จ.นนทบุรี แพทย์หญิงพรรณประภา ยงค์ตระกูล ผู้ช่วยโฆษกศูนย์บริหารสถานการณ์โควิด 19 แถลงความคืบหน้าสถานการณ์ผู้ติดเชื้อไวรัสโคโรนา 2019 ในประเทศไทยวันนี้ มี
รายงานข่าวกรณีโรคติดเชื้อไวรัสโคโรนา 2019 (COVID-19)
ประจําวันที่ 23 มิถุนายน 2563
วันนี้ (23 มิถุนายน 2563) ที่ศูนย์ปฏิบัติการฉุกเฉินด้านการแพทย์และสาธารณสุข กระทรวงสาธารณสุข จ.นนทบุรี แพทย์หญิงพรรณประภา ยงค์ตระกูล ผู้ช่วยโฆษกศูนย์บริหารสถานการณ์โควิด 19 แถลงความคืบหน้าสถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 5 ราย เป็นผู้ที่เดินทางกลับจากต่างประเทศและเข้ารับการเฝ้าระวังกักตัวในสถานที่รัฐจัดให้ (กาตาร์ 3 ราย, อียิปต์ 2 ราย) มีผู้ป่วยกลับบ้านได้
1 ราย ยอดผู้ป่วยกลับบ้านสะสม 3,023 ราย หรือคิดเป็นร้อยละ 95.79 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 75 ราย หรือร้อยละ 2.38 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,156 ราย
ในวันที่ 1 กรกฎาคม โรงเรียนเริ่มเปิดภาคเรียนแบบวิถีชีวิตใหม่ (New Normal) ทุกโรงเรียนได้ดําเนินการป้องกันการแพร่เชื้อในสถานศึกษาตามแนวทางที่กรมอนามัยและกระทรวงศึกษาธิการกําหนด ได้แก่ การคัดกรองวัดไข้ก่อนเข้าโรงเรียน ให้สวมหน้ากากอนามัยตลอดเวลาเมื่ออยู่ในโรงเรียน จัดจุดล้างมือด้วยสบู่หรือแอลกอฮอล์เจลอย่างเพียงพอ เว้นระยะห่างในห้องเรียน เน้นจัดการเรียนการสอนเพื่อลดความแออัด ไม่เกิน 20-25 คนต่อห้อง เช่น การสลับชั้นเรียน อาทิ วันคู่ วันคี่ เป็นต้น มีการสลับกลุ่มแบ่งนักเรียน ลดการทํากิจกรรมกลุ่ม หากจําเป็นต้องทํากิจกรรมกลุ่มควรเป็นกลุ่มเล็ก เน้นการทําความสะอาดพื้นผิวสัมผัสต่างๆ ที่ใช้ร่วมกัน อาทิ สนามเด็กเล่น ลูกบิดประตู ห้องน้ํา สิ่งสําคัญคือผู้ปกครองต้องให้ความร่วมมือกับโรงเรียนในการเตรียมอุปกรณ์ป้องกันตัวเองให้บุตรหลาน เช่น หน้ากากอนามัย/หน้ากากผ้า แอลกอฮอล์เจลล้างมือ หลังเลิกเรียนควรรีบกลับบ้านอาบน้ําทําความสะอาดร่างกายทันที ที่สําคัญหากเด็กป่วย มีไข้ ไอ จาม ผู้ปกครองต้องให้เด็กหยุดเรียนรักษาตัวอยู่ที่บ้าน เพื่อลดความเสี่ยงในการแพร่เชื้อให้ผู้อื่น หากผู้ปกครองไม่มั่นใจในมาตรการของโรงเรียนสามารถเข้าไปให้ข้อมูลได้ในแพลตฟอร์ม THAISTOPCOVID กระทรวงสาธารณสุขและกระทรวงศึกษาธิการจะเข้าไปช่วยดูมาตรฐานเพื่อความปลอดภัยของเด็ก
****************************** 23 มิถุนายน 2563
รัฐบาลไทย-ข่าวทำเนียบรัฐบาล-นายกรัฐมนตรีและภริยา ลงนามถวายพระพรสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา ประจำปีพุทธศักราช 2563
วันพุธที่ 12 สิงหาคม 2563
นายกรัฐมนตรีและภริยา ลงนามถวายพระพรสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา ประจําปีพุทธศักราช 2563
นายกรัฐมนตรีและภริยา ลงนามถวายพระพรสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา ประจําปีพุทธศักราช 2563
วันนี้ (12 สิงหาคม 2563) เวลา 08.30 น. ณ ห้องแดง อาคารหน่วยราชการในพระองค์ 904 ในพระบรมมหาราชวัง พลเอก ประยุทธ์ จันทร์โอชา นายกรัฐมนตรี พร้อมด้วย นางนราพร จันทร์โอชา ภริยา ลงนามถวายพระพรสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา ประจําปีพุทธศักราช 2563 โดยมีรองนายกรัฐมนตรีและภริยา เข้าร่วมพิธี ดังนี้
นายกรัฐมนตรีและภริยา รองนายกรัฐมนตรีและภริยา ถวายความเคารพพระฉายาลักษณ์สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง จากนั้น นายกรัฐมนตรีถวายแจกันดอกไม้ จํานวน 2 แจกัน ในนามนายกรัฐมนตรีและคณะรัฐมนตรี และในนามนายกรัฐมนตรีและภริยา ณ โต๊ะด้านหน้าพระฉายาลักษณ์ฯ แล้วภริยานายกรัฐมนตรีถวายแจกันดอกไม้ ในนามคู่สมรสคณะรัฐมนตรี ณ โต๊ะด้านหน้าพระฉายาลักษณ์ฯ
นายกรัฐมนตรีและภริยา ลงนามถวายพระพร นายกรัฐมนตรีและภริยา รองนายกรัฐมนตรีและภริยา ถวายความเคารพพระฉายาลักษณ์ฯ เสร็จพิธี
---------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-“กอช. ห่วงใยสมาชิก สมัครและส่งเงินสะสมผ่าน แอปฯ ได้ที่บ้าน ลดความเสี่ยงสถานการณ์ฝุ่นละออง PM 2.5”
วันจันทร์ที่ 4 กุมภาพันธ์ 2562
“กอช. ห่วงใยสมาชิก สมัครและส่งเงินสะสมผ่าน แอปฯ ได้ที่บ้าน ลดความเสี่ยงสถานการณ์ฝุ่นละออง PM 2.5”
กองทุนการออมแห่งชาติ (กอช.) ห่วงใยประชาชนจากสถานการณ์ฝุ่นพิษ PM2.5 สามารถสมัครสมาชิก หรือ ส่งเงินสะสมได้ที่แอปพลิเคชัน (Application) “กอช.” ได้ทุกที่ด้วยสมาร์ทโฟน เพียงแค่ปลายนิ้ว ไม่ต้องออกนอกบ้านไปเผชิญปัญหาฝุ่นพิษ PM2.5 เพื่อสุขภาพที่ดีของประชาชน
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า กอช. ห่วงใยประชาชนในทุกพื้นที่ ที่ได้รับผลกระทบต่อสุขภาพ สถานการณ์คุณภาพอากาศ “ฝุ่นพิษ PM2.5” อาจจะทําให้สมาชิก หรือผู้ที่สนใจสมัครสมาชิก กอช. เป็นปัญหาและอุปสรรคต่อการออกนอกบ้านไปส่งเงินสะสม สมัครสมาชิกที่หน่วยรับสมัครใกล้บ้าน ต้องเผชิญกับอากาศที่เป็นปัญหาต่อสุขภาพประชาชน สามารถดําเนินการได้ที่ แอปพลิเคชัน (Application) “กอช.” เพื่ออํานวยความสะดวกให้กับสมาชิก กอช. ได้เข้าถึงการออมเงินทุกที่ด้วยสมาร์ทโฟนเพียงเครื่องเดียว ทั้งการตรวจสอบสิทธิ ก่อนจะสมัครสมาชิก ทดลองคํานวญบํานาญตามเงินที่ต้องการได้ ต้องส่งเงินเดือนละเท่าไร ดูสิทธิประโยชน์ที่จะได้รับจาก กอช. ดูยอดการส่งเงินออมและเงินสมทบจากรัฐบาลได้สะดวกตลอดเวลา แทนการถือสมุดบัญชีได้ที่บัญชีของฉัน สิ่งที่ทุกท่านจะได้รับ โปรโมชั่น กิจกรรมจาก กอช. พร้อมรับของสมนาคุณที่ข่าวสาร กอช. และ ติดต่อ กอช. ได้หลากหลายช่องทางทั้งเว็บไซต์: www.nsf.or.th, สายด่วนเงินออมโทร 02-490-9000, ไลน์ กอช.: @nsf.th, เฟสบุ๊ค: กองทุนการออมแห่งชาติ - กอช. ที่เป็นช่องทางให้สมาชิกได้ติดต่อสอบถามข้อมูลได้สะดวกสบายและรวดเร็วทันใจ ได้บนสมาร์ทโฟนเครื่องเดียว โดยไม่ต้องออกจากบ้านไปเผชิญกับ “ฝุ่นพิษ PM2.5”
ทั้งนี้ เมื่อสถานการณ์ปัญหาฝุ่นพิษ PM2.5 ดีขึ้นแล้ว สามารถติดต่อสมัครสมาชิก กอช. พร้อมส่งเงินสะสมได้ที่ ธนาคาร ธ.ก.ส. ธอส. ธนาคารออมสิน กรุงไทยทุกสาขา ในวันและเวลาทําการของธนาคาร รวมทั้งสํานักงานคลังจังหวัด สถาบันการเงินชุมชนที่เข้าร่วม เคาน์เตอร์เซอร์วิส ตู้บุญเติม เทสโก้โลตัสทั่วประเทศได้เช่นเดิม
รัฐบาลไทย-ข่าวทำเนียบรัฐบาล-ม.ล.ปนัดดาฯ ปาฐกถาพิเศษ เรื่อง 'การเป็นข้าราชการที่ดี ตามรอยเบื้องพระยุคลบาท' แก่นายแพทย์สาธารณสุขจังหวัด  ข้าราชการ พยาบาล และบุคลากรของกระทรวงสาธารณสุข จาก ๗๖ จังหวัด
วันพุธที่ 8 สิงหาคม 2561
ม.ล.ปนัดดาฯ ปาฐกถาพิเศษ เรื่อง 'การเป็นข้าราชการที่ดี ตามรอยเบื้องพระยุคลบาท' แก่นายแพทย์สาธารณสุขจังหวัด  ข้าราชการ พยาบาล และบุคลากรของกระทรวงสาธารณสุข จาก ๗๖ จังหวัด
ม.ล.ปนัดดาฯ ปาฐกถาพิเศษ เรื่อง 'การเป็นข้าราชการที่ดี ตามรอยเบื้องพระยุคลบาท' แก่นายแพทย์สาธารณสุขจังหวัด ข้าราชการ พยาบาล และบุคลากรของกระทรวงสาธารณสุข จาก ๗๖ จังหวัด
เมื่อวันอังคารที่ ๗ สิงหาคม ๒๕๖๑ เวลา ๑๓.๐๐ น.
สถาบันพระบรมราชชนก สํานักงานปลัดกระทรวงสาธารณสุข เชิญ
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
ปาฐกถาพิเศษ เรื่อง 'การเป็นข้าราชการที่ดี ตามรอยเบื้องพระยุคลบาท' แก่นายแพทย์สาธารณสุขจังหวัด
ข้าราชการ พยาบาล และบุคลากรของกระทรวงสาธารณสุข จาก ๗๖ จังหวัด
และกรุงเทพมหานคร ตามโครงการสัมมนาวิชาการสําหรับผู้รับผิดชอบงานพัฒนาบุคลากร
ประจําปีงบประมาณ ๒๕๖๑ เพื่อพัฒนาศักยภาพผู้ให้บริการสาธารณสุขแก่ประชาชนในทุกระดับ
สถานบริการในพื้นที่จังหวัด รองรับนโยบายพัฒนาระบบบริการสุขภาพ
ณ แกรนด์ บอลรูม โรงแรม ลีการ์เด้นท์ พลาซ่า อ.หาดใหญ่ จ.สงขลา
ม.ล.ปนัดดาฯ กล่าวว่า "ประโยชน์สุขของประชาชน คือ หัวใจและภาระหน้าที่ปฏิบัติของผู้เป็นข้าราชการของแผ่นดิน
ทรงพระกรุณาพระราชทานสอนถึงงานในหน้าที่และความรับผิดชอบ ถือเป็นหัวใจแห่งความสําเร็จในชีวิตราชการ
ที่ผู้เป็นข้าราชการถือเป็นผู้ที่เข้าถึงประชาชนมากที่สุด ความเข้าใจ เข้าถึง และพัฒนา จึงถือเป็นแนวทางปฏิบัติ
ให้งานในหน้าที่รับผิดชอบแห่งตนเกิดความเรียบร้อยสมบูรณ์ พระราชทานสอนให้คนไทยรักษาความเป็นสุภาพชน
ความซื่อสัตย์สุจริตให้ดํารงอยู่คู่กายอย่างสม่ําเสมอ ความดีงามเช่นว่านี้จะก่อให้เกิดความสําเร็จกับอีกทั้งเป็นแบบอย่าง
ที่ล้วนเสริมสร้างกําลังใจแก่กัน ข้าราชการนอกจากจะมีหน้าที่ในการบําบัดทุกข์บํารุงสุข ยังจะต้องเพียรพยายามช่วยกันเสริมสร้างต้นแบบหรือความเป็นแบบอย่างในการครองตน ครองคน และครองงาน ผลสัมฤทธิ์ไปกว้างกว่าที่คิดมากมาย กระผมเคยได้ยินพี่น้องประชาชนกล่าวชื่นชมข้าราชการผู้หนึ่งว่าเป็นคนดี ซื่อตรง สุภาพ และมีความรู้ความสามารถ
ในสายงานที่ตนรับผิดชอบ คงเป็นด้วยครอบครัว ครูอาจารย์ ได้ให้การอบรมมาดีเสียเหลือเกิน
ขอให้ลูกหลานเลียนแบบการดําเนินชีวิตของข้าราชการผู้นั้น
กระผมฟังแล้วชื่นใจแทนตัวท่านข้าราชการและครอบครัว ซึ่งหากสังคมมีบุคลากรเช่นนี้มากขึ้นๆ มีหรือที่บ้านเมือง
จะไม่มีความเจริญก้าวหน้า ท่านมาประชุมวันนี้มาจากทุกจังหวัดทั่วประเทศและกรุงเทพมหานคร หากเราทุกคน
ช่วยกันขยายผล สร้างต้นแบบอันเป็นที่เชื่อมั่นศรัทธา ท่านละ ๒ หรือ ๓ คน หรือมากกว่านั้น
ในไม่ช้ามีหวังเกิดขึ้นเต็มบ้านเต็มเมือง"
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ประชุมคณะกรรมการการพัฒนาการบริหารงานยุติธรรมแห่งชาติ (กพยช.) ครั้งที่ ๒/๒๕๖๒
วันอาทิตย์ที่ 22 กันยายน 2562
รัฐมนตรีว่าการกระทรวงยุติธรรม ประชุมคณะกรรมการการพัฒนาการบริหารงานยุติธรรมแห่งชาติ (กพยช.) ครั้งที่ ๒/๒๕๖๒
นายสมศักดิ์ เทพสุทิน รัฐมนตรีว่าการกระทรวงยุติธรรม ประชุมคณะกรรมการการพัฒนาการบริหารงานยุติธรรมแห่งชาติ (กพยช.) ครั้งที่ ๒/๒๕๖๒
ในวันพฤหัสบดีที่ ๑๙ กันยายน ๒๕๖๒ เวลา ๑๓.๓๐ น.
ณ ห้องประชุม ๓๐๑ ชั้น ๓ ตึกบัญชาการ ๑ ทําเนียบรัฐบาล
นายวิษณุ เครืองาม รองนายกรัฐมนตรี
เป็นประธานการประชุมคณะกรรมการพัฒนาการบริหารงานยุติธรรมแห่งชาติ (กพยช.) ครั้งที่ ๒/๒๕๖๒
โดยมี นายสมศักดิ์ เทพสุทิน รัฐมนตรีว่าการกระทรวงยุติธรรม
พร้อมด้วย ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
และคณะกรรมการฯ จากหน่วยงานต่าง ๆ ที่เกี่ยวข้อง เข้าร่วมประชุมฯ
โดยที่ประชุมได้รับทราบผลการดําเนินงานตามมติที่ประชุมคณะกรรมการพัฒนาการบริหารงานยุติธรรมแห่งชาติ และรับทราบความคืบหน้าการดําเนินงานของคณะอนุกรรมการระหว่างเดือนมีนาคม ๒๕๖๒ ถึงปัจจุบัน
และได้พิจารณากรณีสํานักงานศาลยุติธรรมเสนอขอรับรองหลักสูตร "การไกล่เกลี่ยข้อพิพาท" ผู้ขึ้นทะเบียนเป็นผู้ไกล่เกลี่ยของสํานักงานศาลยุติธรรม และหลักสูตรอบรมการไกล่เกลี่ยข้อพิพาทตาม พ.ร.บ.การไกล่เกลี่ยข้อพิพาท พ.ศ.๒๕๖๒ รวมถึงการส่งเสริมค่านิยมร่วม คุณธรรม และจริยธรรมให้แก่บุคลากรในกระทรวงยุติธรรม เพื่อสร้างความเชื่อมั่นให้แก่ประชาชน โดยที่ประชุมได้เห็นชอบในหลักการและมอบหมายให้ไปศึกษารายละเอียดการกําหนดเงื่อนไขของแต่ละหลักสูตรให้สอดคล้องกัน อันจะเป็นการบูรณาการความร่วมมือการทํางานของบุคลากรในกระบวนการยุติธรรม ตลอดทั้งยกระดับความเชื่อมั่นของประชาชนต่อกระบวนการยุติธรรมอย่างยั่งยืนต่อไป
รัฐบาลไทย-ข่าวทำเนียบรัฐบาล-นรม.ชื่นชมสมุนไพรและผลิตภัณฑ์สมุนไพรดีเด่นของกระทรวงสาธารณสุขที่สร้างสรรค์เศรษฐกิจไทยให้มีความมั่นคงและยั่งยืน
วันจันทร์ที่ 17 ตุลาคม 2559
นรม.ชื่นชมสมุนไพรและผลิตภัณฑ์สมุนไพรดีเด่นของกระทรวงสาธารณสุขที่สร้างสรรค์เศรษฐกิจไทยให้มีความมั่นคงและยั่งยืน
นรม.ชื่นชมสมุนไพรและผลิตภัณฑ์สมุนไพรดีเด่นของกระทรวงสาธารณสุขที่สร้างสรรค์เศรษฐกิจไทยให้มีความมั่นคงและยั่งยืน
วันนี้(30 ส.ค.59) เวลา 09.15 น. ณ บริเวณด้านหน้าตึกบัญชาการ 1 ทําเนียบรัฐบาล ก่อนการประชุมคณะรัฐมนตรี นายปิยะสกล สกลสัตยาทร รัฐมนตรีว่าการกระทรวงสาธารณสุขได้นําคณะจัดงานสมุนไพรแห่งชาติครั้งที่ 13 ประกอบด้วยกรมพัฒนาการแพทย์แผนไทยและการแพทย์ทางเลือก โรงพยาบาลเจ้าพระยาอภัยภูเบศรนําสมุนไพรและผลิตภัณฑ์จากสมุนไพรมาพบ พลเอก ประยุทธ์ จันทร์โอชา นายกรัฐมนตรีเพื่อประชาสัมพันธ์ งานมหกรรมสมุนไพรแห่งชาติครั้งที่ 13 “สมุนไพรไทย เศรษฐกิจไทย อนาคตไทย” ซึ่งจะจัดขึ้นในวันที่ 31 สิงหาคม 2559 ณ ฮอลล์ 6-8 อิมแพ็คเมืองทองธานี
ทั้งนี้ ภายในงานดังกล่าวประกอบด้วย การจัดประชุมทางวิชาการ การอบรมฟรีด้านการดูแลสุขภาพ พร้อมตรวจรักษาโรคฟรีแก่ประชาชน อีกทั้งจัดนิทรรศการผลงานโดดเด่นจาก 4 ภูมิภาคซึ่งเกี่ยวข้องกับการดูแลสุขภาพและการพึ่งตนเองของชุมชน ตลอดจนการจัดแสดงนวัตกรรมผลิตภัณฑ์สมุนไพรคุณภาพระดับสากล และจําหน่ายแก่ประชาชนในราคาย่อมเยา โดยผลิตภัณฑ์จากสมุนไพรที่นํามาจัดแสดง ได้แก่ เค้กดอกดาวเรืองบํารุงสายตา ชาแพรเซี่ยงไฮ้ ที่มีสรรพคุณแก้ร้อนใน ต้านอาการอักเสบ ต้านอนุมูลอิสระ เสริมภูมิคุ้มกัน ผลิตภัณฑ์ที่ชนะการประกวดรางวัล Prime Minister Herb Award มาแสดง พร้อมนิทรรศการสมุนไพรดีเด่นที่สร้างเศรษฐกิจ ได้แก่ ผักเบี้ยใหญ่ สมุนไพรลดโลกร้อน นิทรรศการศูนย์ติดตามความเคลื่อนไหวการใช้ภูมิปัญญาทั่วโลก เป็นต้น
ตลอดจนการจัดแสดงลานวัฒนธรรม แสดงพิธีกรรมการดูแลรักษาสุขภาพของ 4 ภูมิภาคและวัฒนธรรมท้องถิ่นด้านสุขภาพ รู้อยู่ รู้กิน รู้รักษา ด้านภูมิปัญญาท้องถิ่นสุขภาพ การแสดงนวัตกรรมและงานวิจัยในรูปแบบมหานครแห่งสมุนไพร จากผู้ประกอบการ 7 กลุ่ม ได้แก่ ยาสมุนไพร อาหารเสริม เครื่องสําอาง สปา วัตถุดิบและสารสกัด ผลิตภัณฑ์สัตว์ และกลุ่มเทคโนโลยีการผลิต พร้อมมีคลินิกให้คําปรึกษาการพัฒนาธุรกิจ และนักธุรกิจรุ่นใหม่
โอกาสนี้ นายกรัฐมนตรีกล่าวว่า ผลิตภัณฑ์สมุนไพรไทยเป็นยาที่มีคุณภาพและควรมีราคาย่อมเยา เพื่อให้ประชาชนสามารถหาซื้อได้โดยง่าย พร้อมกล่าวเชิญชวนประชาชนและผู้สนใจมาเที่ยวชมงานมหกรรมสมุนไพรแห่งชาติ ครั้งที่ 13 ระหว่างวันที่ 31 สิงหาคม – 4 กันยายน 2559 ณ อิมแพ็คเมืองทองธานี
**********************************
กลุ่มประชาสัมพันธ์และเผยแพร่สํานักโฆษก
สิริภัทร รายงาน
ดวงใจ ตรวจ
รัฐบาลไทย-ข่าวทำเนียบรัฐบาล-นายเพิ่มสุข ผู้ตรวจราชการ อว. เปิดกิจกรรม SIBB GLOBAL CONNECT : LIFE SCIENCE CLUSTER พัฒนาศักยภาพนักศึกษา ผู้ประกอบการ ให้เติบโตในระดับนานาชาติ
วันพุธที่ 25 มีนาคม 2563
นายเพิ่มสุข ผู้ตรวจราชการ อว. เปิดกิจกรรม SIBB GLOBAL CONNECT : LIFE SCIENCE CLUSTER พัฒนาศักยภาพนักศึกษา ผู้ประกอบการ ให้เติบโตในระดับนานาชาติ
นายเพิ่มสุข ผู้ตรวจราชการ อว. เปิดกิจกรรม SIBB GLOBAL CONNECT : LIFE SCIENCE CLUSTER พัฒนาศักยภาพนักศึกษา ผู้ประกอบการ ให้เติบโตในระดับนานาชาติ
วันนี้ (9 มีนาคม 2563) ณ โรงแรมสวิสโซเทล เลอ คองคอร์ด กรุงเทพฯ/ นายเพิ่มสุข สัจจาภิวัฒน์ หัวหน้าผู้ตรวจราชการกระทรวงการอุดมศึกษา วิทยาศาสตร์ วิจัยและนวัตกรรม (อว.) เป็นประธานเปิดกิจกรรม SiBB Global Connect : Life Science Cluster ซึ่งเป็นความร่วมมือของสํานักงานเลขานุการคณะกรรมการการส่งเสริมกิจการอุทยานวิทยาศาสตร์ (สอว.) สํานักปลัดกระทรวงการอุดมศึกษา วิทยาศาสตร์ วิจัยและนวัตกรรม ร่วมกับ โครงการจัดตั้งสถานพัฒนาความเป็นผู้ประกอบการสําหรับนักศึกษา (SEDA) มหาวิทยาลัยเทคโนโลยีสุรนารี ดําเนินการขึ้นภายใต้โครงการส่งเสริมศักยภาพผู้ประกอบการธุรกิจนวัตกรรมรายใหม่ระหว่างกิจการขนาดใหญ่และมหาวิทยาลัย (Business Brotherhood) ประจําปีงบประมาณ พ.ศ. 2563 โดยส่วนหนึ่งของการดําเนินการในปีนี้ สอว. ได้ริเริ่มกิจกรรม SiBB Global Connect เพื่อพัฒนาศักยภาพนักศึกษา ผู้ประกอบการ ให้เติบโตในระดับนานาชาติได้
กิจกรรม SiBB Global Connect เป็นการพัฒนาศักยภาพด้านความเป็นผู้ประกอบการอย่างเข้มข้น โดยครอบคลุมด้านการพัฒนากลยุทธ์ทรัพย์สินทางปัญญาสําหรับธุรกิจชีวการแพทย์ในการสากล การพัฒนาแนวทางการดําเนินธุรกิจนวัตกรรม การพัฒนากลยุทธ์การเข้าสู่ตลาดสากล การพัฒนาคุณค่าที่เป็นเอกลักษณ์ และการพัฒนาแบบจําลองทางเงิน โดยเชิญผู้เชี่ยวชาญจากภาคเอกชนร่วมเป็นวิทยากร และเป็นพี่เลี้ยงตลอดระยะเวลาการจัดกิจกรรม 5 วัน
โดยในกิจกรรมนี้ มีทีมนักศึกษาผู้ประกอบการจํานวน 15 ทีม จาก 6 มหาวิทยาลัย ได้แก่ มหาวิทยาลัยเชียงใหม่, มหาวิทยาลัยขอนแก่น, มหาวิทยาลัยสงขลานครินทร์, มหาวิทยาลัยนราธิวาสราชนครินทร์, สถาบันเทคโนโลยีพระจอมเกล้าเจ้าคุณทหารลาดกระบัง, และมหาวิทยาลัยเทคโนโลยีสุรนารี โดยผู้ผ่านการคัดเลือกกิจกรรมนี้จะมีสิทธิเข้าร่วมกิจกรรม Bio Investment 2020 ณ ศูนย์นิทรรศการและการประชุมไบเทค กรุงเทพมหานคร และยังได้สิทธิไปแสดงผลงานในกิจกรรม Bio International Convention ณ เมืองซานดิเอโก มลรัฐแคลิฟอร์เนีย ประเทศสหรัฐอเมริกา ในเดือนมิถุนยายน 2563
นายเพิ่มสุข ผู้ตรวจราชการ อว. กล่าวว่า กระทรวงการอุดมศึกษา วิทยาศาสตร์ วิจัยและนวัตกรรม มีนโยบายในการส่งเสริมการสร้างและพัฒนานวัตกรรม ไปสู่ประเทศฐานนวัตกรรม (Innovation Nation) โดยแปลงนวัตกรรมเป็นมูลค่าทางเศรษฐกิจและคุณค่าทางสังคม ผ่านการพัฒนาสตาร์ทอัพรุ่นใหม่ เพื่อยกระดับระบบเศรษฐกิจของประเทศให้ขับเคลื่อนด้วย Bio - Circular - Green (BCG) Economy ซึ่งกิจการขนาดใหญ่และมหาวิทยาลัยจะมีส่วนสําคัญที่ทําให้สตาร์ทอัพรุ่นใหม่ พัฒนาศักยภาพในด้านต่าง ๆ พร้อมที่จะเติบโตได้อย่างก้าวกระโดด
กิจกรรมครั้งนี้จะเป็นอีกก้าวสําคัญที่จะช่วยให้สตาร์ทอัพรุ่นใหม่ที่เป็นนักศึกษา นักวิจัยของมหาวิทยาลัย ในกลุ่มอุตสาหกรรมชีวการแพทย์ จํานวน 15 ทีม จาก 6 มหาวิทยาลัยได้มีความพร้อมในการออกสู่ตลาดต่างประเทศ ซึ่งถือว่าเป็นกิจกรรมสําคัญที่ช่วยสร้างชื่อเสียงให้กับประเทศไทย และมหาวิทยาลัยของไทยzjkoเวทีในระดับสากลอีกด้วย
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ เป็นประธานการประชุมเพื่อติดตามความก้าวหน้าการดำเนินงานโครงการ ELV Project (ครั้งที่ 2) ที่เน้นการส่งเสริม อนุรักษ์พลังงานและการใช้ทรัพยากรหมุนเวียนอย่างมีประสิทธิภาพ
วันเสาร์ที่ 23 พฤศจิกายน 2562
รองปลัดฯ ภานุวัฒน์ เป็นประธานการประชุมเพื่อติดตามความก้าวหน้าการดําเนินงานโครงการ ELV Project (ครั้งที่ 2) ที่เน้นการส่งเสริม อนุรักษ์พลังงานและการใช้ทรัพยากรหมุนเวียนอย่างมีประสิทธิภาพ
รองปลัดฯ ภานุวัฒน์ เป็นประธานการประชุมเพื่อติดตามความก้าวหน้าการดําเนินงานโครงการ ELV Project (ครั้งที่ 2) ที่เน้นการส่งเสริม อนุรักษ์พลังงานและการใช้ทรัพยากรหมุนเวียนอย่างมีประสิทธิภาพ
วันที่ 22 พฤศจิกายน 2562 เวลา 09.30 น. นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานการประชุมเพื่อติดตามความก้าวหน้าการดําเนินงานโครงการ (ครั้งที่ 2) โครงการสาธิตสําหรับการใช้ทรัพยากรหมุนเวียนที่คํานึงถึงการอนุรักษ์พลังงาน เพื่อการรีไซเคิลทรัพยากรอย่างมีประสิทธิภาพ และเหมาะสมสําหรับซากยานพาหนะที่หมดอายุการใช้งานในประเทศไทย (ELV Project) โดย มีผู้บริหารการนิคมอุตสาหกรรมแห่งประเทศไทย ผู้บริหารองค์การ NEDO พร้อมทั้งผู้แทนภาคเอกชนที่เกี่ยวข้อง เข้าร่วมประชุม ณ ห้องประชุมปิ่นทอง นิคมอุตสาหกรรมปิ่นทอง 2 อําเภอศรีราชา จังหวัดชลบุรี
ELV Project เป็นความร่วมมือกันระหว่างกระทรวงอุตสาหกรรม การนิคมอุตสาหกรรมแห่งประเทศไทย ร่วมกับองค์การพัฒนาพลังงานใหม่และเทคโนโลยีอุตสาหกรรมแห่งประเทศญี่ปุ่น (NEDO) ซึ่งได้มีการลงนามบันทึกความเข้าใจ เมื่อวันที่ 8 กุมภาพันธ์ที่ผ่านมา
ปัจจุบันการดําเนินโครงการอยู่ในขั้นตอนการทดสอบและเก็บข้อมูล ซึ่งจะนําไปประกอบการหารือและร่วมมือกับหน่วยงานที่เกี่ยวข้องเพื่อกําหนดนโยบายส่งเสริมให้เกิดการรีไซเคิลซากรถยนต์อย่างมีประสิทธิภาพ นําไปสู่การใช้ทรัพยากรหมุนเวียนที่เหมาะสมอย่างยั่งยืนของไทย ต่อไปในอนาคต
รัฐบาลไทย-ข่าวทำเนียบรัฐบาล-ควรสวมหน้ากากอนามัยขณะออกกำลังกายหรือไม่ ??
วันอาทิตย์ที่ 10 พฤษภาคม 2563
ควรสวมหน้ากากอนามัยขณะออกกําลังกายหรือไม่ ??
มีคําแนะนําอย่างไรบ้างนะ
กรมอนามัย กล่าวว่าไม่ควรสวมหน้ากากอนามัยขณะที่ออกกําลังกายเพราะอาจทําให้ออกซิเจนที่จําเป็นต่อชีวิตไม่เพียงพอ
รัฐบาลไทย-ข่าวทำเนียบรัฐบาล-ไทย-ญี่ปุ่นยินดีต่อการลงนาม MOU ด้าน Startups เพื่อเสริมสร้างการพัฒนาประเทศไทยสู่ยุค 4.0
วันเสาร์ที่ 2 พฤศจิกายน 2562
ไทย-ญี่ปุ่นยินดีต่อการลงนาม MOU ด้าน Startups เพื่อเสริมสร้างการพัฒนาประเทศไทยสู่ยุค 4.0
ไทย-ญี่ปุ่นยินดีต่อการลงนาม MOU ด้าน Startups เพื่อเสริมสร้างการพัฒนาประเทศไทยสู่ยุค 4.0
วันนี้ (2 พฤศจิกายน 2562) เวลา 09.30 น. ณ ทําเนียบเอกอัครราชทูตญี่ปุ่นประจําประเทศไทย กรุงเทพฯ นายฮิเดกิ มากิฮาระ (Mr. Hideki Makihara) รัฐมนตรีช่วยว่าการกระทรวงเศรษฐกิจ การค้าและอุตสาหกรรมญี่ปุ่น (METI) เข้าเยี่ยมคารวะ นายสมคิด จาตุศรีพิทักษ์ รองนายกรัฐมนตรี ในโอกาสเดินทางเยือนไทย สรุปสาระสําคัญการหารือดังนี้
รองนายกรัฐมนตรีแสดงความชื่นชมบทบาทของ METI ในการส่งเสริมความร่วมมือทางเศรษฐกิจระหว่างไทยกับญี่ปุ่น และขอบคุณอดีต รมว.เสะโค ที่ได้นํานักธุรกิจญี่ปุ่นกว่า 570 คนเยือนไทยเมื่อเดือนกันยายน 60 ซึ่งมีส่วนสําคัญในการส่งเสริมการลงทุนของภาคเอกชนญี่ปุ่นในไทยและความร่วมมือในการยกระดับอุตสาหกรรมเป้าหมายของไทย
รมช. METI กล่าวว่าการเยือนไทยครั้งนี้เพื่อร่วมการประชุม รมต. RCEP และเป็นสักขีพยานการลงนามความตกลงระหว่างเอกชนไทย-ญี่ปุ่นในด้านความร่วมมือเพื่อนําไปสู่การลงทุนของ Startup ที่มีนวัตกรรมในไทยภายใต้โครงการ Innovation Columbus ซึ่ง METI ดําเนินการในไทยเป็นแห่งแรก และจะเป็นหนึ่งในผลลัพธ์สําคัญของการหารือทวิภาคีระหว่างนรม.ไทย-ญี่ปุ่นในห้วงการประชุมสุดยอดอาเซียนด้วย
ทั้งสองฝ่ายยินดีที่มีการลงนาม MOU จํานวน 6 ฉบับ ระหว่างบริษัทขนาดใหญ่และ Startups ของไทยกับญี่ปุ่น โดยเชื่อมั่นว่าความร่วมมือด้าน Startups จะเป็นจุดเริ่มต้นสําคัญและต่อยอดไปสู่ความร่วมมือในอนาคต พร้อมทั้งหารือถึงการพัฒนา EEC เพื่อขับเคลื่อนการพัฒนาเศรษฐกิจของไทยในระยะยาว โดยรองนายกรัฐมนตรีประสงค์ให้ญี่ปุ่นขยายความร่วมมือ และถ่ายทอดความรู้ ในสาขาที่ญี่ปุ่นมีความเชี่ยวชาญ อาทิ การพัฒนาทรัพยากรมนุษย์ R&D เทคโนโลยีและนวัตกรรมชั้นสูง เป็นต้น พร้อมเชิญชวนภาคเอกชนญี่ปุ่นลงทุนใน 4 อุตสาหกรรมเป้าหมาย ได้แก่ อากาศยาน เครื่องมือแพทย์ หุ่นยนต์ และดิจิทัล
สําหรับประเด็นด้านภูมิภาค ทั้งสองฝ่ายเห็นพ้องว่าการบรรลุการเจรจา RCEP จะเป็นประโยชน์ต่อการส่งเสริมการเติบโตของเศรษฐกิจในภูมิภาคเป็นอย่างมาก รวมทั้งยกระดับกฎระเบียบในด้านต่างๆ เพื่ออํานวยความสะดวกด้านการค้าและการลงทุนในอนาคต ในการนี้รองนายกรัฐมนตรีขอบคุณญี่ปุ่นที่ให้ความร่วมมือในการจัดตั้งสถาบันโคเซ็น 2 แห่งในไทย ซึ่งจะช่วยพัฒนะทักษะแรงงานในการรองรับการลงทุนของญี่ปุ่นในไทยและอนุภูมิภาคต่อไป
รัฐบาลไทย-ข่าวทำเนียบรัฐบาล-กฎกระทรวงแบ่งส่วนราชการ สำนักงานเศรษฐกิจอุตสาหกรรม (สศอ.) กระทรวงอุตสาหกรรม พ.ศ. 2560
วันศุกร์ที่ 17 พฤศจิกายน 2560
กฎกระทรวงแบ่งส่วนราชการ สํานักงานเศรษฐกิจอุตสาหกรรม (สศอ.) กระทรวงอุตสาหกรรม พ.ศ. 2560
กฎกระทรวงแบ่งส่วนราชการ สํานักงานเศรษฐกิจอุตสาหกรรม (สศอ.) กระทรวงอุตสาหกรรม พ.ศ. 2560
รัฐบาลไทย-ข่าวทำเนียบรัฐบาล-ผู้ช่วยรัฐมนตรีวิทย์ฯ มอบรางวัลนักเทคโนโลยีรุ่นใหม่ ประจำปี 2560 เพื่อเชิดชูเกียรตินักวิจัย สร้างแรงบันดาลใจแก่เยาวชน
วันศุกร์ที่ 20 ตุลาคม 2560
ผู้ช่วยรัฐมนตรีวิทย์ฯ มอบรางวัลนักเทคโนโลยีรุ่นใหม่ ประจําปี 2560 เพื่อเชิดชูเกียรตินักวิจัย สร้างแรงบันดาลใจแก่เยาวชน
19 ตุลาคม 2560 ณ โรงแรม ดิ แอทธินี โฮเทล แบงค็อก/ นายพรชัย ตระกูลวรานนนท์ ผู้ช่วยรัฐมนตรีประจํากระทรวงวิทยาศาสตร์และเทคโนโลยี ให้เกียรติเป็นประธานในพิธีมอบรางวัลนักเทคโนโลยีดีเด่น และรางวัลนักเทคโนโลยีรุ่นใหม่ ประจําปี พ.ศ. 2560 จากมูลนิธิส่งเสริมวิทยา
นายพรชัย ตระกูลวรานนนท์ ผู้ช่วยรัฐมนตรีประจํากระทรวงวิทยาศาสตร์และเทคโนโลยี กล่าวว่า กระทรวงวิทยาศาสตร์และเทคโนโลยี เป็นองค์กรที่ทําหน้าที่หลักในการกํากับดูแล และบริหารงานด้านวิทยาศาสตร์และเทคโนโลยีของประเทศ โดยสนับสนุนหน่วยงานในกํากับ ให้ดําเนินการวิจัยและพัฒนาด้านวิทยาศาสตร์และเทคโนโลยีอย่างเต็มที่ และอีกหนึ่งบทบาทของกระทรวงวิทยาศาสตร์ฯ ยังเป็นคณะทํางานสานพลังประชารัฐ D1 การยกระดับนวัตกรรม และ Digitalizatino โดยมีรัฐมนตรีว่าการกระทรวงวิทยาศาสตร์และเทคโนโลยี เป็นหนึ่งในหัวหน้าทีมภาครัฐ ซึ่งโครงการได้ก่อให้เกิดความร่วมมือระหว่างหน่วยงานที่เกี่ยวข้อง
"เนื่องจากวิทยาศาสตร์และเทคโนโลยี ไม่ได้เป็นเพียงการวิจัยในห้องปฏิบัติการทดลอง หรือภาคการศึกษาเท่านั้น แต่ต้องทําให้สังคมไทยตระหนักถึง วิทยาศาสตร์และเทคโนโลยี ที่จะเป็นเครื่องมือสําคัญในการพัฒนาขีดความสามารถ และช่วยยกระดับการแข่งขันของประเทศ ไม่ว่าจะเป็นด้านการผลิต การพัฒนาคุณภาพชีวิตของประชาชน การลดการขาดทุนทางการค้า และการเสริมสร้างความมั่นคง มั่งคั่ง ยั่งยืน ทางฐานเศรษฐกิจต่อไป" ผู้ช่วยรัฐมนตรีประจํากระทรวงวิทยาศาสตร์และเทคโนโลยี กล่าว
มูลนิธิส่งเสริมวิทยาศาสตร์และเทคโนโลยีในพระบรมราชูปถัมภ์ ได้จัดโครงการรางวัลนักเทคโนโลยีดีเด่น และรางวัลนักเทคโนโลยีรุ่นใหม่ขึ้นเมื่อปี พ.ศ. 2543 โดยมุ่งหวังเชิดชูเกียรตินักเทคโนโลยีไทยที่มีผลงานดีเด่น ไม่ว่าจะเป็นนักเทคโนโลยีในภาครัฐ หรือภาคเอกชน เพื่อสร้างแรงจูงใจให้นักวิชาการ และนักเทคโนโลยีที่มีความสามารถจํานวนมากในประเทศไทย ได้ร่วมกันพัฒนาเทคโนโลยีของไทยให้สามารถแข่งขันในเชิงอุตสาหกรรม และเชิงพาณิชย์ได้อย่างรวดเร็ว โดยได้รับการสนับสนุนจากสํานักงานพัฒนาวิทยาศาสตร์และเทคโนโลยีแห่งชาติ (สวทช.) กระทรวงวิทยาศาสตร์และเทคโนโลยี
สําหรับรางวัลนักเทคโนโลยี ประจําปี พ.ศ.2560 ได้แก่ ศาสตร์จารย์ ดร.วิบูลย์ แสงวีระพันธุ์ศิริ จากจุฬาลงกรณ์มหาวิทยาลัย และรางวัลนักเทคโนโลยี รุ่นใหม่ ได้แก่ ดร.วิรัลดา ภูตะคาม จากศูนย์พันธุวิศวกรรมและเทคโนโลยีชีวภาพแห่งชาติ (BIOTEC)
รัฐบาลไทย-ข่าวทำเนียบรัฐบาล-เอ็มเทค มอบน้ำมัน บี10 ให้กับกรมอู่ทหารเรือนำร่องใช้ในยานพาหนะ สร้างความมั่นใจให้กับผู้บริโภค
วันศุกร์ที่ 1 มีนาคม 2562
เอ็มเทค มอบน้ํามัน บี10 ให้กับกรมอู่ทหารเรือนําร่องใช้ในยานพาหนะ สร้างความมั่นใจให้กับผู้บริโภค
เอ็มเทค สวทช. มอบน้ํามัน บี10 จากไบโอดีเซลคุณภาพสูง (H-FAME) โดยการสนับสนุนจาก กองทุนเพื่อส่งเสริมการอนุรักษ์พลังงาน กรมพัฒนาพลังงานทดแทนและอนุรักษ์พลังงาน (พพ.) กระทรวงพลังงาน ภายใต้โครงการ “สนับสนุนการเพิ่มสัดส่วนการใช้น้ํามันไบโอดีเซลให้สูงขึ้น”
ณ กรมอู่ทหารเรือ กรุงเทพฯ – ศูนย์เทคโนโลยีโลหะและวัสดุแห่งชาติ (เอ็มเทค) สํานักงานพัฒนาวิทยาศาสตร์และเทคโนโลยีแห่งชาติ (สวทช.) กระทรวงวิทยาศาสตร์และเทคโนโลยี (วท.) มอบน้ํามัน บี10 จากไบโอดีเซลคุณภาพสูง (H-FAME) โดยการสนับสนุนจาก กองทุนเพื่อส่งเสริมการอนุรักษ์พลังงาน กรมพัฒนาพลังงานทดแทนและอนุรักษ์พลังงาน (พพ.) กระทรวงพลังงาน ภายใต้โครงการ “สนับสนุนการเพิ่มสัดส่วนการใช้น้ํามันไบโอดีเซลให้สูงขึ้น” ให้กับกรมอู่ทหารเรือ เพื่อนําร่องใช้น้ํามัน บี10 ในยานพาหนะของข้าราชการ ทหาร ลูกจ้างและพนักงานราชการในสังกัด กรมพัฒนาการช่างและอู่ทหารเรือธนบุรี โดยจะติดตามการใช้งานยานพาหนะร่วมกับเอ็มเทค เพื่อทําการประเมินการใช้ B10 จากไบโอดีเซลที่ได้รับการเพิ่มคุณภาพแล้ว ในภาคสนาม และเป็นส่วนหนึ่งในการช่วยสร้างความมั่นใจให้กับผู้บริโภคและเป็นทางเลือกหนึ่งในการผลักดันการเพิ่มสัดส่วนไบโอดีเซล ในอนาคต
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี  10 ตุลาคม 2561
วันพฤหัสบดีที่ 11 ตุลาคม 2561
สรุปข่าวการประชุมคณะรัฐมนตรี  10 ตุลาคม 2561
พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี